חמסינים במשלט
חמסינים במשלט; הזמן זוחל לאט; כל יום כמו שבת נמתח.; חיל עגום קלסתר; ולו זקן דוקר; עם ערב יהרהר לו כך.; אולי נתפוס חמור או ג'יפ שיעברו בדרך; קפיצה קלה לתל אביב וכבר בחזרה,; נשרוק בקול נורא חביב לנערה עם פרח; והיא תמתין ב"מוגרבי" בשש ועשרה,; ולשוטר גיבור שיצווה: "עצור!"; נסביר יחדיו את המצב והלאה נעבור,; בקצב מסדרים נצעד קדימה לקולנוע; אנחנו גרעינים נפצח והיא תזיל דמעה; ואז בקול נורא גברי שקט אבל רב-כוח; את נשמתה נרגיע וככה לה נאמר:; חמסינים במשלט ...; אולי אחי נקדים מעט אולי נצא בבוקר; הבוקר הוא שעה נאה כל כך לעסקים,; נקנה מגרש בזיל הזול, נמכור אותו ביוקר; ובצפון דירה נשכורה בתנאים נוחים.; ולכל עובר ושב נסביר את המצב; לו רק ידעת איזה איזה איזה מין שרב,; בשתים עשרה לשפת הים נצא על אופנוע; פלאפל וגם תירס חם וגברת במחשוף,; אל "דן" או אל "אכדיה" לפייב אוקלוק נבואה; נפגוש תיירת בת מאה ולה נאמר בסוד:; חמסינים במשלט ...; בארבע ושלושים דקות נטוס משם רוולה; שמועה חמה על כוס קפה לגמוע ולמות,; את כל הנערות נמדוד מלמטה עד למעלה; ונברר בינתיים מה חדש באמנות,; בלובן צוארון נדהר לתיאטרון; ובלב רגיש פרחים נגיש לחנה'לה מרון,; אחר חצות בבאר נרקוד אני ואת בנחת; שמענו על מקום חדש שזה עתה נפתח,; ושם עם כוס ליקר נשב על המחצלת יחד; ובחליפות של ערב נזמר שירי פלמ"ח.; עצוב לי שם כל כך; אקומה ואברח; אשובה לי את המשלט.; חמסינים במשלט; הזמן זוחל לאט; ושוב אני לבד לבד.; 